cyanic-selkie/wikianc huggingface dataset:
რიჩარდ კუნი
ბიოგრაფია
კუნი 1900 წლის 3 დეკემბერს დაიბადა ვენაში, ავსტრია-უნგრეთში, სადაც იგი სწავლობდა გრამატიკის სკოლასა და საშუალო სკოლაში. მისი ინტერესები ქიმიის მიმართ ადრეულ ასაკში გამოვლინდა, დაინტერესებული იყო რამდენიმე სფეროთი, თუმცა მოგვიანებით ქიმიის შესწავლა გადაწყვიტა. 1910 წლიდან 1918 წლამდე მისი კლასელი იყო 1945 წლის ნობელის პრემიის ლაურეატი ვოლფგანგ პაული. 1918 წლიდან ქიმიას სწავლობდა ვენის უნივერსიტეტში, ქიმიის სწავლა დაამთავრა მიუნხენის უნივერსიტეტში, 1922 წელს დაიცვა სადისერტაციო ნაშრომი და მიენიჭა დოქტორის ხარისხი.
სწავლის დამთავრების შემდეგ სამეცნიერო მოღვაწეობა მიუნხენის უნივერსიტეტში განაგრძო, 1929 წლიდან მუშაობდა ჰეიდელბერგის უნივერსიტეტში, სადაც 1937 წლიდან იყო ქიმიის ფაკულტეტის ხელმძღვანელი. 1928 წელს დაქორწინდა დეიზი ჰარტმანზე, წყვილს ეყოლა ორი ვაჟი და ოთხი ქალიშვილი.
იქინჯი-იენიიოლი
იქინჯი-იენიიოლი (İkinci Yeniyol) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —  117 კაცი.
რესურსები ინტერნეტში
კატეგორია:ისმაილის რაიონის სოფლები
ჟაკლინ ბრაკამონტესი
ბიოგრაფია
ჟაკლინ ბრაკამონტესი დაიბადა 1979 წლის 23 დეკემბერს, გვადალახარაში. დედა — ჟაკლინ ვან ჰორდი ცნობილი ექიმი იყო, ხოლო მამა ცნობილი იურისტი და ყოფილი ფეხბურთელი.
ჟაკლინმა უნივერსიტეტი საფრანგეთიში დაამთავრა. შემდეგ მექსიკაში დაბრუნდა და კვლავ განაგრძო სწავლა. მოგვიანებით ის გავიდა „მის მექსიკის“ კონკურსზე, სადაც გაიმარჯვა. მას დიდი წარმატება მოუტანა სერიალმა „რუბი“, სადაც პარტნიორობას ბარბარა მორის უწევდა. 2006 წელს მთავარი როლი შეასრულა სერიალში „სიყვარულის იარები“.
2008 წელს ჟაკლინმა მონაწილეობა მიიღო კომედიური ჟანრის სერიალში „სულელები ვერ მოხვდებიან ცაში“. 2009 წელს ჟაკლინმა მონაწილეობა მიიღო სერიალში „მოჯადოებული“, რამაც მის კარიერაში ყველაზე დიდი წარმატება მოუტანა. მან ტყუპების 2 სრულიად განსხვავებული პერსონაჟი შექმნა. პარტნიორობა უილიამ ლევიმ გაუწია. ჟაკლინ ბრაკამონტესის ქმარია მექსიკელი ბიზნესმენი მარტინ ფუენტესი. ჰყავთ ორი გოგონა — ჟაკლინი და კაროლინა.
ჟაკლინმა პირველი მთავარი როლი მიიღო სერიაში „სიყვარულის იარები“. დიდი წარმატება მოუტანა სერიალმა „მოჯადოებული“, რომელიც ტელევისას მეგაჰიტად ითვლება და პარტნიორობას უილიამ ლევი უწევდა, ჟაკლინი 2000 წელს მის მექსიკის კონკურსზე გავიდა, სადაც გაიმარჯვა.
რესურსები ინტერნეტში
კატეგორია:მექსიკელი მსახიობები კატეგორია:დაბადებული 1979 კატეგორია:დაბადებული 23 დეკემბერი
უკბილო ვეშაპები
უკბილო ვეშაპები (Mystacoceti) — ძუძუმწოვრების ქვერიგი ვეშაპისნაირთა რიგისა. კბილების ნაცვლად ზედა ყბაზე უვითარდებათ 360—800 გრძელი (20—450 სმ) რქოვანი ფირფიტა, ე. წ. „ვეშაპის ულვაში“. ისინი ქმნიან ცხრილისებრ აპარატს, რომლის საშუალებითაც ხდება პირში მოხვედრილი საკვების (მოლუსკების, კიბოსნაირები, წვრილი თევზები) გაცხრილვა. დინგზე აქვთ ვიბრისები — შეხების ორგანოები. ნესტოები წყვილია. უკბილო ვეშაპები თანამედროვე ძუძუმწოვართა შორის ტანად ყველაზე დიდი ცხოველებია. მაგალითად, ლურჯი ვეშაპის სიგრძე 33 მ, მასა 160 ტ აღწევს. უკბილო ვეშაპებს განეკუთვნება 10 სახეობა: გრენლანდიური, სამხრეთული, ჯუჯა, რუხი, კუზიანი, ლურჯი, ბრაიდის, მცირე ზოლებიანი ვეშაპები, ფინვალი და სეივალი. ფართოდ არიან გავრცელებული ოკეანეებში, გარდა გრენლანდიური, ბრაიდისა და ჯუჯა ვეშაპებისა. აქვთ დიდი სარეწაო მნიშვნელობა. 1959 წლიდან საერთაშორისო დაცვას ექვემდებარებიან გრენლანდიური, სამხრეთული და რუხი ვეშაპები, ხოლო 1967 წლიდან — ლურჯი ვეშაპი. მცირე ზოლებიანი ვეშაპის ერთი ეგზემპლარი 1880 წელს ზღვის დინებამ გამორიყა ქობულეთის მახლობლად. მისი ჩონჩხი ინახება ს. ჯანაშიას სახელობის საქართველოს სახელმწიფო მუზეუმის ზოოლოგიის განყოფილებაში.
ლიტერატურა
კატეგორია:უკბილო ვეშაპები
ქილიჩ-არსლან IV
ქილიჩ-არსლან IV, აგრეთვე ცნობილი როგორც რუქნ ად-დინ ქილიჩ-არსლან ბინ ქეი-ხოსროვი (IV. Kılıç Arslan; ركن الدين قلج ارسلان بن كيخسرو) — ქეი-ხოსროვ II-ის შვილი, რუმის სულთანი 1248–1265 წლებში.
მმართველობა
1246 წელს, სულთან ქეი-ხოსროვ II-ის გარდაცვალების შემდეგ, ჰულაგუიანთა სახელმწიფოს ილხანმა, ჰულაგუ-ხანმა რუმის სულთნად გარდაცვლილის უფროსი შვილი — ქეი-ქავუს II დანიშნა.
ქოსე-დაღის ბრძოლაში რუმის სასულთნოს დამარცხების შემდეგ, სასულთნოს საზღვარზე გააქტიურდნენ დამოუკიდებელი თურქმანული ტომები, რომლებიც პერიოდულად ძარცვავდნენ და უტევდნენ ქალაქს.
არსებობდა იმის საშიშროება, რომ სასულთნოში სამოქალაქო ომი დაწყებულიყო, რის გამოც, მოსალოდნელი საფრთხის თავიდან ასაცილებლად, მონღოლებმა სულთნის ტიტული ქეი-ხოსროვ II-ის სამივე შვილს — ქეი-ქავუს II-ს, ქეი-ყუბად II-ს და ქილიჩ-არსლან IV-ს მიანიჭეს.
ნიკოლოზ სტარიკოვი
ნიკოლოზ სტარიკოვი  (Николай Стариков; დ. 23 აგვისტო, 1970, ლენინგრადი, სსრკ) — რუსი სახელმწიფო და პოლიტიკური მოღვაწე, მწერალი, ბლოგერი, პუბლიცისტი. უახლეს ისტორიაზე, გეოპოლიტიკაზე და ეკონომიკაზე მრავალი წიგნის ავტორი, რომლებიც, ექსპერტების აზრით, დატვირთულია „საკამათო დასკვნებით“ და „აბსურდული გააზრებებით“. არის საზოგადოებრივი ორგანიზაციების, „რუსეთის მოქალაქეების პროფკავშირი“ და „პარტია დიდებული მამულის“ დამაფუძნებელი და იდეული ლიდერი. მოძრაობა „ანტიმაიდანის“ ერთ-ერთი ლიდერი. იზბორსკის კლუბის წევრი და  სანქტ-პეტერბურგის პირველი არხის კომერციული დირექტორი.
ქილიჩ-არსლან IV
მმართველობა
ქილიჩ-ასრლან IV-მ, უფროს ძმას — ქეი-ქავუს II-ს პატიმრობა შეუფარდა, ხოლო უმცროსი ძმა — ქეი-ყუბად II მონღოლებთან გაგზავნა, მაგრამ იგი სასულთნოში დაბრუნებისას, 1257 წელს გარდაიცვალა.
ნიკოლოზ სტარიკოვი
სქოლიო
კატეგორია:რუსი პოლიტოლოგები კატეგორია:დაბადებული 1970 კატეგორია:რუსი პოლიტიკოსები კატეგორია:რუსი საზოგადო მოღვაწეები კატეგორია:დაბადებული 23 აგვისტო
ქილიჩ-არსლან IV
მმართველობა
ჰულაგუ-ხანის გადაწყვეტილებით, ქილიჩ-ასრლან IV-მ ქეი-ქავუს II გაათავისუფლა, რის შემდეგაც ილხანმა მას მდინარე გალასის აღმოსავლეთი ტერიტორია დაუქვემდებარა, ხოლო გათავისუფლებულს — დასავლეთი. მოგვიანებით, ქეი-ქავუს II-მ იფიქრა, რომ ეს პირობები მისთვის ხელსაყრელი არ იქნებოდა, რის გამოც, მან დაიწყო მოლაპარაკებები მამლუქების სასულთნოსთან, რომ დაეწყოთ ერთობლივი სამხედრო მოქმედებები მონღოლების წინააღმდეგ, მაგრამ მათ შეიტყვეს ამ შეთქმულების შესახებ, რის შემდეგაც, სულთანი ქეი-ქავუს II ნიკეის იმპერატორ თეოდორე II ლასკარისთან გაიქცა, საიდანაც აღარ დაბრუნებულა.
გარდაცვალება
1260 წლისთვის, ქილიჩ-ასრლან IV რუმის ერთადერთი სულთანი იყო. 1265 წელს, აბაღა-ხანის მხარდაჭერით, იგი სულეიმან პერვან მუინ ად-დინმა სიკვდილით დასაჯა. ამის შემდეგ, რუმის სულთანი გარდაცვლილის შვილი — ქეი-ხოსროვ III გახდა.
დაკრძალულია ალაედინის მეჩეთში, კონია.
სქოლიო
კატეგორია:რუმის სულთნები კატეგორია:დაბადებული 1200-იანები კატეგორია:გარდაცვლილი 1265
სუიტები
სუიტები — კათოლიკე ლატვიელების მოსახლეობა ლატვიაში, რომლებიც ენით, კულტურითა და ტრადიციებით განსხვავდებიან ლატვიის დანარჩენი მოსახლეობისაგან. სუიტები არიან კათოლიკეები და ცხოვრობენ ლუთერანულ კურლანდიაში. აქ დაცულია ისეთი ტრადიციული სამზარეულოს ნიმუშები, როგორებიც ლატვიის ტერიტორიაზე სხვაგან არსად გვხვდება. ასეთებია მაგალითად სისხლის ძეხვი და მაჭკატი. 2009 წელს სუიტები შეიყვანეს იუნესკოს არამატერიალური კულტურული მემკვიდრეობის სიაში.
სქოლიო
კატეგორია:კაცობრიობის ზეპირი და არამატერიალური მემკვიდრეობის შედევრები კატეგორია:მსოფლიოს ხალხები
სპერის ციხე
250პქ|მინი|მარჯვნივ|სპერის ციხე სპერის ციხე — საფორტიფიკაციო ნაგებობა ისტორიულ სამხრეთ საქართველოში — სპერში, დღევანდელი თურქეთის ტერიტორიაზე, ქალაქ ისპირში. შემორჩენილია ქართული და უცხოური წერილობითი წყაროებიდან, კარგად ცნობილი ციხეა (40°29'2.07"N; 40°59'47.10"E). რამდენიმე ტერასაზეა გაშენებული. ცენტრალურ ნაწილში დიდი ზომის ბაზილიკური ტაძრის ფრაგმენტებია. ციხის ზედა ნაწილში 1800-იან წლებში აგებული ჯამეა. ციხე რესტავრირებულია.
რესურსები ინტერნეტში
კატეგორია:თურქეთის ციხესიმაგრეები
გილიერმო ვილასი
გილიერმო ვილასი (Guillermo Vilas; დ. 17 აგვისტო, 1952, მარ-დელ-პლატა, არგენტინა) — არგენტინელი ყოფილი პროფესიონალი ჩოგბურთელი, მსოფლიოს ყოფილი მეორე ჩოგანი.
ისთისუ (ისმაილი)
ისთისუ (İstisu) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —  	990  კაცი.
გილიერმო ვილასი
1991 წელს, ვილასი საერთაშორისო ჩოგბურთის დიდების დარბაზში შეიყვანეს.
ისთისუ (ისმაილი)
რესურსები ინტერნეტში
კატეგორია:ისმაილის რაიონის სოფლები
გილიერმო ვილასი
წლის შემაჯამებელი ტურნირის ფინალები: 1 (1–0)
(დ) – დახურული კორტი
სქოლიო
კატეგორია:არგენტინელი ჩოგბურთელები კატეგორია:ავსტრალიის ღია პირველობის ჩემპიონები ჩოგბურთში კატეგორია:საფრანგეთის ღია პირველობის ჩემპიონები ჩოგბურთში კატეგორია:აშშ-ის ღია პირველობის ჩემპიონები ჩოგბურთში კატეგორია:დაბადებული 1952 კატეგორია:დაბადებული 17 აგვისტო
ჟოაკინ-ფელისიუ
ჟოაკინ-ფელისიუ (Joaquim Felício) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.
2010 წლის მონაცემებით, მოსახლეობა 4 305 ადამიანს შეადგენდა, მოსახლეობის სიმჭიდროვე 5.44 კმ²-ზე. ფართობი 790 935 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ფეროზიანები
ფეროზიანები, მიჰრანიდები — ირანული წარმოშობის დინასტია IV-VIII საუკუნის საქართველოში, ქვემო ქართლის (გოგარენეს) მფლობელები. ფეროზის შთამომავლების ოფიციალური ტიტული იყო სამშვილდის ერისთავობა და ამასთანავე ატარებდნენ პიტიახშის საპატიო ტიტულს.
ისტორია
მართალია ოჯახი სპარსელი სასანიდებისგან წარმოშობას იბრალებდა, მაგრამ, რეალურად ის მიჰრანიდების სახლს გამოეყო, ერთ-ერთი ირანის შვიდი დიდ სახლთა შორის. პირველი პიტიახში იყო ფეროზი, რომელმაც გოგარენეში გუშარიდები ჩაანაცვლა, რამაც იქ ფეროზიანების (მიჰრანიდების) მმართველობას დაუდო საფუძველი.
ქვემო ქართლში (გოგარენე) ფეროზის დამკვიდრება 370-იანი წლების დასასრულს ან 380-იანი წლების დასაწყისში უნდა მომხდარიყო, მაშინ როცა ქართლში ორმეფობას ბოლო მოეღო და მთელი სამეფო ირანის ქვეშევრდომ ასფაგურ მეფეს დარჩა. არ არის გამორიცხული, რომ მანამდე ის ალბანეთში, ან მის მომიჯნავე ქვეყანაში პროვინციის გამგებელი ყოფილიყო. ა. ბოგვერაძის მოსაზრებით ფეროზის დანიშვნა 387 წელს უნდა მომხდარიყო და მას პიტიახშობაც თან უნდა მოეტანა. თუმცა ისტორიკოსთა ნაწილი არ იზიარებს ამ მოსაზრებას, რადგან მიაჩნიათ, რომ მას შემდეგ რაც ბაქარ მირიანის ძემ ფეროზს სამართავად სამშვილდის საერისთავო გადასცა, ამავე დროსვე უნდა მიეღო ფეროზს პიტიახშობა. ის პიტიახშობა, რომელიც ქართლში I-III საუკუნეებში არსებობდა.
ფეროზიანებს ახლო ურთიერთობა ჰქონდათ იბერიაში ახლად დამყარებულ ხოსროვიანთა დინასტიასთან, რომლებიც ასევე მიჰრანიდებს სახლს გამოეყვნენ. ფეროზი იბერიის, პირველი ქრისტიანი მეფის, მირიან III სიძე იყო, თუმცა თავად ქრისტიანობის მღებაზე უარი განაცხადა, მაგრამ განაგრძობდა იბერიის მეფის მიმართ ერთგულებას. ფეროზი და მისი მიმდევრები ქრისტიანობაზე მირიან მეფის ვაჟისა და მემკვიდრის ვარაზ-ბაკურის მეფობისას მოქცნენ.
470 წელს ვარსქენი ირანის კარზე წარსდგა, სადაც მაზდეანობა მიიღო, ასევე უარყო იბერიის მეფისადმი მორჩლება და უშალოდ სასანიდებს დაემორჩილა. რისთვისაც მას კავკასიის ალბანეთის სამეფისნაცვლო უბოძეს და პეროზის ქალიშვილი მიათხოვეს. პრო-ირანული პოზიციების გასატარებლად, ის შეეცადა მისი ოჯახის წევრების მაზდეანობაზე მოქცევას, მათ შორის მისი ცოლი შუშანიკის (ვარდანის ქალიშვილი), რაც საბოლოოდ ამ უკანასკნელის მოწამეობრივი სიკვდილით დასრულდა. ვარსქენის პოლიტიკა მიუღებელი აღმოჩნდა ვახტანგ გორგასლისთვის, რომელმაც ის მოკლა და 482 წელს ირანის წინააღმდეგ აჯანყდა. ვახტანგ მეფის გარდაცვალების მერე ფეროზიანებს არ უნდა გასჭირვებოდათ ძველი „პატივის“ დაბრუნება. (ბახტაძე)
VIII საუკუნეში ფეროზიანების/მიჰრანიდების სამფლობელო და ტიტულები სომეხმა ბაგრატუნებმა დაისაკუთრეს, რამაც დაასრულა მათი მმართველობა.
პიტიახშების სია
არსებულ წყაროებზე დაყრდნობით კირილ თუმანოვმა გამოაქვეყნა გოგარენეს მმართველი მიჰრანიდი პიტიახშების სია, თუმცა იგი არასრულია.
სქოლიო
კატეგორია:სპარსელები კატეგორია:მიჰრანიდები კატეგორია:იბერიის სამეფო
კურკუასები
კურკუასები (Κουρκούας, Գուրգեն, „გურგენი“) — სომხური წარმომავლობის საგვარეულო, რომლებიც სხვა ნახარარებთან (დიდებულები) ერთად VII-IX საუკუნეებში ბიზანტიის იმპერიაში გადასახლდნენ მას შემდეგ, რაც სომხეთი არაბთა ბატონობის ქვეშ მოექცა. X საუკუნეში ისინი ანატოლიის სამხედრო არისტოკრატიის ნაწილი გახდნენ და ბიზანტიას რამდენიმე მაღალი რანგის მთავარსარდლები და იმპერატორი შეწძინეს. ისინი ძირითადად ფოკებისა და სკლეროსების არისტოკრატიულ ოჯახებთან ქორწინდებოდნენ. XI და XII საუკუნისთვის მათ სამოქალაქო ბიუროკრატიაში გადაინაცვლეს.
ლიტერატურა
კატეგორია:კურკუასები
კარდანახის ნათლისმცემლის ეკლესია
კარდანახის ნათლისმცემლის ეკლესია — არქიტექტურული ძეგლი, მდებარეობს გურჯაანის მუნიციპალიტეტის სოფელ კარდანახში მაკუნტებლის გორად წოდებულ ადგილზე. განეკუთვნება შუა საუკუნეებს. ეკლესიიდან შემორჩენილია მხოლოდ ჩრდილოეთ კედელი და აფსიდის ჩრდილოეთ ნაწილი. ოთხკუთხა ნიშით და კონქის მცირე ნაწილით. შემორჩენილია კედელზე შირიმის ქვით გამოყვანილი კედლის თაღი გადადის, რომელიც აღმოსავლეთით აფსიდის მხარს ეყრდნობა, ხოლო შუაში - იმპოსტს, რომელზეც კამარის საბჯენი თაღის ქუსლია შემორჩენილი.
ლიტერატურა
კატეგორია:გურჯაანის მუნიციპალიტეტის ტაძრები
მონჟოლუსი
მონჟოლუსი (Monjolos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.
2010 წლის მონაცემებით, მოსახლეობა 2 360 ადამიანს შეადგენდა, მოსახლეობის სიმჭიდროვე 3.63 კმ²-ზე. ფართობი 650 911 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
კლებერგის ოლქი
კლებერგის ოლქი (Kleberg County) — ოლქი აშშ-ში, ტეხასის შტატში. ადმინისტრაციული ცენტრი — ქ. კინგსვილი. შეიქმნა 1913 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ნილსი (დანიის მეფე)
ნილს დანიელი (Niels af Danmark; დ. 1065 — გ. 25 ივნისი, 1134) — ესტრიდსენების დინასტიის წარმომადგენელი. დანიის მეფე სვენ II-ის შუათანა ვაჟი. დანიის მეფე 1103-34 წლებში, ტახტზე ავიდა თავისი ოთხი უფროსი ძმის გარდაცვალების შემდეგ. თავისი ვაჟი, მაგნუს I შვედეთის ტახტზე დასვა, რის მისაღწევადაც თავისი ძმის შვილის, კნუდ ლავარდის მოკვლა მოუწია. მის მმართველობას მხარს უჭერდა სამღვდელოებაც, თუმცა იგი სამოქალაქო ომში მოკლა მისმა ძმის შვილმა ერიკ II-მ.
ბიოგრაფია
ნილსი დაიბადა 1065 წელს. იგი იყო დანიის მეფე სვენ II-ის ერთ-ერთი უკანონო შვილი ცხრამეტიდან, რომლებიც მას სხვადასხვა უცნობი საყვარლისაგან ჰყავდა. 1076 წელს, სვენის დაღუპვის შემდეგ ტახტზე ნილსის ძმა, ჰარალდ III ავიდა, რომელიც 1080 წელს უშვილოდ დაიღუპა, ამიტომაც ტახტზე მისი მეორე ძმა, კნუდ IV ავიდა. კნუდი 1086 წელს მათმა კიდევ ერთმა ძმამ, ოლაფმა მოკლა, მისი ცოლ-შვილი კი ფლანდრიაში გააძევა, ამის შემდეგ მეფე მისი ძმა ოლაფ I გახდა, რომელიც 1095 წელს საეჭვო ვითარებაში მოკვდა, თანაც ისე, რომ მემკვიდრე არ დარჩა, ამიტომაც ტახტზე ნილსის კიდევ ერთი ძმა, ერიკ I ავიდა, რომელიც კვიპროსში, იერუსალიმისკენ მიმავალ გზაზე 1103 წელს გარდაიცვალა. მართალია ერიკს ორი ვაჟი დარჩა, თუმცა ტახტზე მაინც ნილსი ავიდა. მან 1105 წელს ცოლად შვედეთის მეფე ინგე I-ის ასული, ნორვეგიის მეფე მაგნუს III-ის ქვრივი — მარგარეტ ფრედკულა შეირთო.
ნილსის მეტ-ნაკლებად ხანგრძლივი მეფობის დროის უმეტეს ნაწილში, დანიაში მშვიდობა სუფევდა. მისი თანამედროვე მემატიანე მას აღწერს როგორც რბილ და მომთმენ, თუმცა არა კომპეტენტურ მმართველს. მან განახორციელა სამხედრო რეფორმა, რომლის მიხედვითაც ყველა ვაჟს უნდა ემსახურა სამხედრო სამსახურში, განურჩევლად წოდებისა. ამის გამო, ჯარში გაწევრიანდნენ ნილსის ვაჟიცა და მისი ძმისწულებიც. ნილსი მხარს უჭერდა კათოლიკურ ეკლესიას და მას აფინანსებდა კიდევაც, სანაცვლოდ კი თავისი მმართველობის გამყარებას სთხოვდა. მას ეკლესიის დახმარებით საკუთარი ძალაუფლების გაზრდა სურდა. მან უარი განაცხადა პოლონეთის წინააღმდეგ ალიანსში გაწევრიანებაზე და ამის დემონსტრაციულად, თავისი ვაჟი პოლონეთის პრინცესა რიჩეზაზე დააქორწინა. მისი ვაჟი 1125 წელს დედის მემკვიდრეობით შვედეთის მეფე გახდა როგორც მაგნუს I.
ერიკი, რომელსაც დანიაში არც ისე დიდი მხარდაჭერა ჰქონდა, ნილსს ომი გამოუცხადა და 1134 წელს სკონეს ბრძოლაში გამოიწვია. ამ ბრძოლაში ერიკმა დაამარცხა ნილსისა და მაგნუსის დანიურ-შვედური ლაშქარი. გადამწყვეტი ბრძოლა 1134 წლის 4 ივნისს მოხდა ფოტევიკთან, სადაც სამეფო არმია კვლავ დამარცხდა, მეფე გადარჩა, მაგნუსი კი მოკლეს. ნილსმა თავშესაფარი საღვთო რომის იმპერატორ ლოთარ III-ს სთხოვა, თუმცა მასთან ჩასასვლელას აუცილებლად უნდა გაევლო შლეზვიგი, რომელიც ერიკის მთავარი მოკავშირე იყო. მიუხედავად ამისა, ნილსმა გარისკა და შლეზვიგში, სადაც 25 ივნისს ამბოხებულებმა მოკლეს ნილსი. ამის შემდეგ, დანიის მეფე უკვე ოფიციალურად გახდა ერიკ II.
ცოლები და შვილები
ნილსი პირველად დაქორწინდა შვედეთის მეფე ინგე I-ის ასულ მარგარეტ ფრედკულაზე, რომელიც ნორვეგიის მეფის ქვრივი იყო და რომელთანაც სამი შვილი შეეძინა:
დედოფალ მარგარეტის დაღუპვის შემდეგ, ნილსი მეორედ დაქორწინდა შვედეთის მეფე ინგე II-ის ქვრივ ულვჰილდა ჰააკანსდოტერზე, რომელთანაც შვილები არ ჰყოლია. დედოფალი ულვჰილდა, ნილსის დაღუპვის შემდეგ მესამედ მისთხოვდა შვედეთის მეფე შვერკერ I-ს;
ლიტერატურა
კატეგორია:დაბადებული 1065 კატეგორია:გარდაცვლილი 25 ივნისი კატეგორია:გარდაცვლილი 1134 კატეგორია:დანიის მეფეები კატეგორია:მოკლული მონარქები
დამჯილის გამოქვაბული
დამჯილის გამოქვაბული (Damcılı mağarası) — ნახევრად მომრგვალებული ფორმის გამოქვაბული აზერბაიჯანში, სადაც ცხოვრობდა ქვის ხანის (პალეოლითისა და მეზოლითის) ადამიანი. განლაგებულია ავეის მთის სამხრეთ-აღმოსავლეთით, რომელიც იშლება სოფელ ყაზახის რაიონის დაშ-სალახლიდან მდინარე ხრამამდე. თანამედროვე სახელწოდება დამჯილი წარმოიშვა გამოქვაბულის ბუნებრივ ნაპრალებში წყლის წვეთების ჩამოჟონვის გამო (სიტყვა დამჯი (damcı) აზერბაიჯანულად ნიშნავს წვეთს.
დამჯილის გამოქვაბული წარმოადგენს ყველაზე ღრმა გამოქვაბულს ავეის მთებში. მისი ფართობი 360 კმ²-ია. გამოქვაბულის წინა ნაწილი დანგრეულია. მეორე მხრიდან მისი სიმაღლე 4 მეტრს აღწევს. გათხრების შედეგად აღმოჩენილია უამრავი შრომის იარაღი, ისრები, დანები, ცხოველების ძვლები და ა.შ.
გამოქვაბულის სიღრმეში ასევე არმოჩენილია ჟანგმიწის ნაწილაკები, რაც იმას მიუთითებს, რომ იმ დროინდელი ადამიანი ფლობდა ფერების ფართო პალიტრას.
ალუქსნეს მხარე
ალუქსნეს მხარე (Alūksnes novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის ჩრდილო-აღმოსავლეთ ნაწილში, ვიძემეს რეგიონში. მხარე მოიცავს 15 თემსა და ქალაქ ალუქსნეს, რომელიც არის ადმინისტრაციული ცენტრი.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას ალუქსნეს რაიონის უდიდესი ნაწილისაგან, ხოლო დარჩენილი მცირე ნაწილით შეიქმნა აპეს მხარე.
ეროვნული შემადგენლობა
ალუქსნეს მხარის ეროვნული შემადგენლობა 2010 წლის 1 იანვრის მდგომარეობით ასე გამოიყურება :
სქოლიო
კატეგორია:ლატვიის მხარეები
უკრაინული ნაცარა ჯიში
მსხვილი რქოსანი საქონლის უკრაინული ნაცარა ჯიში — სახორცე-სარძეო მიმართულების ჯიში. გამოირჩევა ამტანობით, ფერად ნაცარაა. ადრე იყენებდნენ როგორც მუშა საქონელს. ცოცხალი მასა: კუროსი 800—850 კგ, ფურის 450—550 კგ. ნასუქი ცხოველის ნაკლავის გამოსავალი 63—65%, საშუალო წლიური წველადობა 2500—2700 კგ, რძის ცხიმიანობა 4,2—4,5%. მოშენებულია უკრაინაში. საქართველოში შემოიყვანეს უკრაინიდან გადმოსახლებულმა სექტანტებმა და შეაჯვარეს ადგილობრივ პირუტყვს.
ივანოვკა (ისმაილი)
ივანოვკა (İvanovka) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —  	3,303  კაცი.
რესურსები ინტერნეტში
კატეგორია:ისმაილის რაიონის სოფლები
ჩავინ-დე-პარიარკის რაიონი
ჩავინ-დე-პარიარკის რაიონი (Distrito de Chavín de Pariarca) — რაიონი პერუში, უანუკოს რეგიონის უამალიესის პროვინციაში. მდებარეობს ზღვის დონიდან 3 362 მეტრზე. 2007 წლის მონაცემებით, მოსახლეობა 4 862 ადამიანს შეადგენდა, სიმჭიდროვე 54 ადამიანი კმ²-ზე. ფართობი 89.25 კმ²-ია.
რესურსები ინტერნეტში
კატეგორია:უანუკოს რეგიონის რაიონები კატეგორია:უამალიესის პროვინციის რაიონები
სამოა ჯო
2015 წლის 20 მაისს შედგა მისი დებიუტი WWE-ს მოსამზადებელ ცენტრ NXT-ში შოუ NXT Takeover : Unstoppable-ზე. 2016 წლის 21 აპრილს მან დაამარცხა ფინ ბალორი და გახდა NXT-ს ჩემპიონი. PPV NXT Takeover : Brooklyn II-ზე დამარცხდა შინსკე ნაკამურასთან, მაგრამ მატჩ-რევანშში NXT Takeover : Toronto-ზე მან ისევ დაიბრუნა ტიტული. სწორად მაშინ გახდა სამოა ჯო პირველი NXT-ის ორგზის ჩემპიონი.
ერთ-ერთ ჰაუს-შოუზე ოსაკაში იგი ისევ დამარცხდა ნაკამურასთან.
რესურსები ინტერნეტში
კატეგორია:დაბადებული 1979 კატეგორია:დაბადებული 17 მარტი კატეგორია:ამერიკელი რესლერები
პაულ კარერი
პაულ კარერი (Paul Karrer; დ. 21 აპრილი, 1889 — გ. 18 ივნისი, 1971) — შვეიცარიელი ორგანული ქიმიკოსი. ცნობილია ვიტამინებზე ჩატარებული სამეცნიერო კვლევებით. 1937 წელს უოლტერ ნორმან ჰოუორთთან ერთად გახდა ნობელის პრემიის ლაურეატი ქიმიის დარგში.
ბიოგრაფია
კარერი დაიბადა მოსკოვში, რუსეთში. იყო შვეიცარიელების, პაულ კარერის და ჯულია ლერჩის ვაჟი. 1892 წელს კარერის ოჯახი საცხოვრებლად დაბრუნდა შვეიცარიაში, სადაც იგი სწავლობდა გრამატიკის სკოლაში, ლენცბურგში. ალფრედ ვერნერის დახმარებით ქიმია შეისწავლა ციურიხის უნივერსიტეტში, სადაც მოგვიანებით გახდა დოქტორანტი. 1911 წელს ასისტენტად მუშაობდა ქიმიურ ინსტიტუტში. 1919 წელს გახდა ქიმიის პროფესორი და ქიმიური ინსტიტუტის დირექტორი.
1914 წელს დაქორწინდა ელენ ფროელიხზე. წყვილს მოგვიანებით ეყოლა 3 ვაჟი, აქედან ერთ-ერთი ჩვილობისას გარდაიცვალა. კარერი გარდაიცვალა 1971 წლის 18 ივნისს, 82 წლის ასაკში, ციურიხში. ხოლო მისი მეუღლე გარდაიცვალა 1972 წელს.
მანა (მრავალმნიშვნელოვანი)
მანა შეიძლება აღნიშნავდეს:
ტულუ
ტულუ, ტულუვა — ხალხი ინდოეთში. ცხოვრობენ ტულუვის ოლქის ტამილნადის შტატის დასავლეთით, აგრეთვე მაჰარაშტრის, კარნატაკისა და კერალის შტატში. არსებული შეფასებით, მათი საერთო რაოდენობა დაახლოებით, 10 მილიონი ადამიანია. ენა განეკუთვნება დრავიდულ ენებს. ოფიციალური რელიგიაა ინდუიზმი, შემორჩენილია ძველი რწმენებიც (დემონთა თაყვანისცემა და სხვა). ყოფაში შენარჩუნებულია პირველყოფილი თემური წყობილება და მემკვიდრეობის გადაცემა დედის ხაზით. დაკავებულები არიან ქოქოსის პალმის მოშენებით, კოპრის ნაწარმის დამზადებით და სხვ.
რესურსები ინტერნეტში
კატეგორია:ინდოეთის ხალხები
ქალბენდი
ქალბენდი (Kəlbənd) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —   812  კაცი.
რესურსები ინტერნეტში
კატეგორია:ისმაილის რაიონის სოფლები
ალარის გამოქვაბული
ალარის გამოქვაბული (Allar mağarası) — გამოქვაბული აზერბაიჯანში, სადაც ცხოვრობდა ქვის (შუა პალეოლითის ხანის) ადამიანი. გამოქვაბული განლაგებულია მდინარე ვილეშის მარცხენა სანაპიროზე, სოფელ ალარის (აზერბაიჯანის იარდიმლის რაიონი) მახლობლად, ზღვის დონიდან 1500 მეტრზე.
გამოქვაბული აღმოჩენილი იქნა 1993 წლის არქეოლოგიური ექსპედიციის მიერ ა. გ. ჯაფაროვის ხელმძვანელობით, რომელიც მოწყობილი იყო აზერბაიჯანის რესპუბლიკის მეცნიერებათა აკადემიის არქეოლოგიისა და ეთნოგრაფიის ინსტიტუტის ინიციატივით. გათხრების შედეგად აღმოჩენილი იქნა 9 ცალი ქვის ნაკეთობა, რომელიც თავიანთი ტიპით მიეკუთვნებიან შუა პალეოლითის ხანას.
ლიტერატურა
კატეგორია:აზერბაიჯანის ისტორია კატეგორია:აზერბაიჯანის მღვიმეები
იუნესკოს მსოფლიო მემკვიდრეობის ძეგლები განაში
2016 წლის მონაცემებით განაში მსოფლიო მემკვიდრეობის 2 იუნესკოს მსოფლიო კულტურული მემკვიდრეობის ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,2 %. ორივე ძეგლი შეტანილია კულტურული კრიტერიუმებით.
გარდა ამისა, 2016 წლის მონაცემებით 6 ობიექტი შეტანილია იუნესკოს კანდიდატების საცდელ სიაში. განამ მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1975 წლის 4 ივლისს. განის ტერიტორიაზე მდებარე პირველი ობიექტი მსოფლიო მემკვიდრეობის ძეგლების სიაში შეიტანეს 1979 წელს.
ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.
სქოლიო
* კატეგორია:იუნესკოს მსოფლიო მემკვიდრეობა
უკრაინული სტეპის თეთრი ღორი
უკრაინული სტეპის თეთრი ღორი — სახორცე-საქონე მიმართულების პირველი კულტურული ჯიში ყოფილ სსრკ-ში, გამოიყვანა აკადემიკოსმა მ. ივანოვმა 1924—1934 წლებში უკრაინული მოკლეყურა ღორის მსხვილ თეთრ ღორთან შეჯვარებით. ჯიშში 18 ხაზი და 30 ოჯახია. მსხვილი თეთრი ღორისაგან განსხვავდება სხეულის აღნაგობით და სტეპის პირობებთან შეგუებულობით. კერატის ცოცხალი მასა 300—340 კგ, ნეზვისა 210— 230 კგ. ნაყოფიერება 10—12 გოჭი, მერძეულობა 70—80 კგ. სუქებისას დღიური ნამატი 701 გ. ყოველ კგ ცოცხალი მასის მატებაზე ხარჯავს 4,12 საკვებ ერთეულს. 100 კგ აღწევს 192 დღეში. მოშენებულია ხერსონის, ზაპოროჟიეს, დნეპროპეტროვსკის, ნიკოლაევისა და ოდესის ოლქებში. იყენებენ სამრეწველო შეჯვარებისას. ტარდება მუშაობა მეხორცეულობისა და ადრეულობის გასაუმჯობესებლად.
ლიტერატურა
კატეგორია:ღორის ჯიშები
მორუ-და-გარსა
მორუ-და-გარსა (Morro da Garça) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.
2010 წლის მონაცემებით, მოსახლეობა 2 660 ადამიანს შეადგენდა, მოსახლეობის სიმჭიდროვე 6.41 კმ²-ზე. ფართობი 414 772 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
აპეს მხარე
ეროვნული შემადგენლობა
აპეს მხარის ეროვნული შემადგენლობა 2010 წლის 1 იანვრის მდგომარეობით ასე გამოიყურება :
სქოლიო
კატეგორია:ლატვიის მხარეები
ვორმსის რაიხსტაგი
მინი|ლუთერი ვორმსის კრებაზე (გაფერადებული გრავიურა ხეზე, [[1577).]] ვორმსის რაიხსტაგი, ვორმსის კრება (Reichstag zu Worms) — საიმპერიო კრება (რაიხსტაგი), რომელიც საღვთო რომის იმპერატორმა კარლ V-მ მოიწვია ქალაქ ვორმსში (ახლანდ. რაინლანდ-პფალცის მიწა, გერმანია) 1521 წლის 28 იანვარს მარტინ ლუთერის მოღვაწეობისა და პროტესტანტული რეფორმაციის შედეგების განსჯის მიზნით. კრება დასრულდა 1521 წლის 25 მაისს ვორმსის ედიქტით, რომელმაც ლუთერი ფორმალურად კანონგარეშე გამოაცხადა.
წინაისტორია
ვორმსის კრებას წინ უძღოდა რომის პაპის, ლეო X-ის მიერ 1520 წლის ივნისში გამოცემული ბულა, რომლითაც ის გმობდა ლუთერის „95 თეზისს“, მაგრამ რეფორმაციის ლიდერს აძლევდა მონანიების დროსა და საშუალებას. საპასუხოდ, ლუთერმა სახალხოდ ცეცხლს მისცა პაპის ბულა და საკუთარი შეხედულებებიდან განდგომაზე უარი განაცხადა. 1521 წლის 3 იანვარს ლუთერი რომის კათოლიკური ეკლესიიდან განკვეთეს. ამის შემდეგ იმპერატორს წესით ის უნდა დაეპატიმრებინა და სიკვდილით დაესაჯა, თუმცა ლუთერის სუზერენის — საქსონიის კურფიურსტ ფრიდრიხ III ბრძენის ჩარევით გადაწყდა ლუთერის საკითხის პოლიტიკურ სამსჯავროზე გატანა და მისი განხილვა იმპერატორის თავმჯდომარეობით მოწვეულ საიმპერიო კრებაზე. რაიხსტაგი 1521 წლის 28 იანვარს იმხანად თავისუფალი საიმპერიო ქალაქის სტატუსის მქონე ვორმსში შეიკრიბა.
მიმდინარეობა
მინი|ლუთერი ვორმსის კრებაზე. მხატვარი ანტონ ფონ ვერნერი, [[1877.]] 1521 წლის 17 აპრილს ლუთერი საიმპერიო კრების წინაშე წარსდგა. სხდომების მსვლელობისას მას უსაფრთხო გადაადგილების საშუალება მიეცა. გამოკითხვისას ლუთერმა დაადასტურა, რომ სამსჯავროდ გამოტანილი წიგნების ავტორი სწორედ თვითონ იყო, მაგრამ, როდესაც მას ჰკითხეს, მზად იყო თუ არა საკუთარ შეხედულებებზე უარი ეთქვა, ლუთერმა დასაფიქრებლად დრო ითხოვა. მომდევნო დღეს ლუთერმა განაცხადა, რომ მხოლოდ იმ შემთხვევაში უარყოფდა საკუთარ ნაწერებს, თუ წმინდა წერილის ან საღი აზრის ძალით შესძლებდნენ მისი მცნებების მცდარობის დადასტურებას ვინაიდან მას პაპების და კრებების არ სჯეროდა. ლუთერმა რეფორმაციის იდეების დასაცავად გერმანულად და ლათინურად გრძელი სიტყვა წარმოთქვა. საბოლოოდ, მან განაცხადა: „ჩემი სინდისი ღვთის სიტყვას ემორჩილება. მე არ შემიძლია და არც ვაპირებ მოვინანიო, რამეთუ სინდისის წინააღმდეგ წასვლა არც მართებულია და არც უსაფრთხო“. გადმოცემით, ამ დროს თქვა ლუთერმა ცნობილი ფრაზა: „აი, აქ ვდგავარ. სხვაგვარად არ ძალმიძს“ (კრების ოფიციალურ ჩანაწერებში ეს სიტყვები არ დასტურდება). მონანიებაზე ლუთერის უარმა კრებაზე არეულობა გამოიწვია, რის გამოც იმპერატორმა რაიხსტაგი ერთი დღით დაითხოვა. რაიხსტაგის პოლიტიკური ლიდერები პირად შეხვედრებზეც განიხილავდნენ ლუთერის ბედს, თუმცა მისი დაპატიმრების გადაწყვეტილება არ მიუღიათ. ლუთერმა გადაწყვიტა ვორმსის დატოვება და შინ, ვიტენბერგში დაბრუნება. ფრიდრიხ III-ის ბრძანებით გზიდან მისი მეკობრული გატაცების ინსცენირება მოეწყო; ლუთერი უსაფრთხოების მიზნით შეაფარეს ვარტბურგის ციხესიმაგრეში, სადაც ბიბლიის გერმანულად თარგმნას შეუდგა. რაიხსტაგის შემდგომ სხდომებზე საბოლოო გადაწყვეტილებასთან დაკავშირებით აზრთა სხვადასხვაობა იყო. მაისისთვის კრების მონაწილეთა უმეტესობამ ვორმსი დატოვა, კარლ V-მ კი დარჩენილი წევრები შეკრიბა და 25 მაისს ვორმსის ედიქტი გამოაცხადა.
ედიქტი და შედეგები
მინი|ლუთერის ძეგლი ვორმსში. მოქანდაკე ერნსტ რიტშელი, [[1859.]] რაიხსტაგის განჩინებით ლუთერის თხზულებები აიკრძალა, მათი ავტორი კი მოუნანიებელ მწვალებლად და სახელმწიფოს მტრად გამოცხადდა. ედიქტის ძალით ლუთერი უნდა დაეპატიმრებინათ და იმპერატორისთვის გადაეცათ. ლუთერის მზარდი პოპულარობისა და იმპერიის ზოგიერთი მთავრის მხარდაჭერის მეოხებით ეს გადაწყვეტილება არ აღსრულებულა, თუმცა ედიქტმა ლუთერს გადაადგილება მთელი სიცოცხლის განმავლობაში შეუზღუდა და დამოკიდებული გახადა საქსონიის კურფიურსტის მფარველობაზე. ვორმსში ლუთერის მიერ საკუთარი რწმენის ურყევმა დაცვამ ბევრზე მოახდინა შთაბეჭდილება. გერმანელ მთავართაგან პირველი, ვინც რეფორმაციული სულისკვეთება გაიზიარა, ბრანდერბურგ-ანსბახის მარკგრაფი და ჰოჰენცოლერნთა დინასტიის წარმომადგენელი გეორგი იყო. ასევე უშედეგოდ დასრულდა ედიქტის გადაწყვეტილებების სრულად გატარების მცდელობა 1522 და 1524 წლებში ნიურნბერგში მოწვეულ რაიხსტაგზე. მეტნაკლები წარმატებით ვორმსის რაიხსტაგის განჩინების აღსრულება რეფორმაციის მომხრეთა წინააღმდეგ მხოლოდ კარლ V-ის უშუალო მმართველობის ქვეშ მყოფი ისტორიული ნიდერლანდების ტერიტორიაზე ხდებოდა. საბოლოოდ, ვორმსის ედიქტმა ძალა 1555 წელს, აუგსბურგის რელიგიური ზავის დადების შემდეგ დაკარგა.
ლუთერის საკითხის განხილვის გარდა, რაიხსტაგზე კარლ X-მ საღვთო რომის იმპერიის და ჰაბსბურგთა უზარმაზარი ტერიტორიების ადმინისტრაციის რეფორმაც სცადა. კერძოდ, კარლმა მის ავსტრიულ სამფლობელოებში იმპერატორის წარმომადგენლად და ერცჰერცოგად საკუთარი უმცროსი ძმა ფერდინანდი დანიშნა. ამ უკანასკნელს ასევე იმპერატორი სხვა გერმანულ მიწებზეც უნდა წარმოედგინა, თუმცა ეს გადაწყვეტილება სრულად არ განხორციელებულა და 1523 წელს გერმანიაში საიმპერიო წარმომადგენლობა გაუქმდა. ფერდინანდის მმართველობა ავსტრიაში და მისი სტატუსი გამყარდა 1531 წელს მისი არჩევით „რომაელთა მეფედ გერმანიაში“, ხოლო 1556 წელს კარლის გადადგომის შემდეგ, ის საღვთო რომის იმპერატორად აირჩიეს.
სქოლიო
კატეგორია:რეფორმაცია კატეგორია:1521
სერგი ბარნუკის ძე
სერგი ბარნუკის ძე — ეგრისის ერისმთავარი (ან მეფე) VII საუკუნის 90–ანი წლებში. 697 წელს იგი ბიზანტიის კეისარ ლეონტიოსს აუჯანყდა და ბიზანტიელები განდევნა ეგრისიდან, მან დახმარებისათვის არაბებს მიმართა. არაბებმა ეგრისის ციხეები დაიკავეს და დაემკვიდრნენ ეგრისში. მათი ჯარი ციხე-გოჯსა და კოდორის ხეობის ზოგიერთ ციხეში 705-711 წლამდე მდგარა.
ლიტერატურა
კატეგორია:ეგრისის სამეფოს მეფეები
ზურაბ დგებუაძე
ზურაბ დგებუაძე (დ. 6 აგვისტო, 1956, ახალციხე) — ქართველი იურისტი, პოლიტიკოსი.
1983 წელს დაამთავრა თბილისის სახელმწიფო უნივერსიტეტის იურიდიული ფაკულტეტი.
1977-1995, 2005-2006 წლებში მუშაობდა შინაგან საქმეთა სამინისტროს სისტემაში სხვადასხვა თანამდებობებზე. 1988-1989 წლებში იყო საქართველოს ადვოკატთა კოლეგიის წევრი-ადვოკატი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მერაბ კოსტავას საზოგადოება“.
რესურსები ინტერნეტში
კატეგორია:დაბადებული 6 აგვისტო კატეგორია:დაბადებული 1956 კატეგორია:საქართველოს III მოწვევის პარლამენტის წევრები
მელაანის მეორე სამლოცველო
მელაანის მეორე სამლოცველო — არქეოლოგიური ძეგლი მდებარეობს გურჯაანის მუნიციპალიტეტის სოფელ მელაანის სამხრეთით 7 კილომეტრზე, მელიღელის მარჯვენა ნაპირზე, განეკუთვნება ძვ. წ. XIV-XIII საუკუნეებს. ძეგლს მიაკვლია და 1964–1967 წლებში არქეოლოგიური სამუშაოები ჩაატარა ისტორიის არქეოლოგიისა და ეთნოგრაფიის ინსტიტუტის კახეთის არქეოლოგიურმა ექსპედიციამ (ხელმძღვანელი კიაზო ფიცხელაური).
თიხის ჭურჭელი წვრილმარცვლოვანი თიხისაა, შავად გამომწვარი, ნაპრიალები ზედაპირით. ბევრია უხეშკეციანი კონცენტრული ამოღარული ხაზებით შემკული ჭურჭელი, რომელთა მხარს და ძირის კიდეს ირიბი ნაჭდევები ეგრეთ წოდებული ფრჩხილისეული სახეები ან ზონარისებრი ორნამენტი ამკობს.
ძეგლის სამხრეთ–დასავლეთ ნაწილში წითლად გამომწვარი ჭურჭლის ასიოდე სასმისი აღმოჩნდა, შეიმჩნეოდა ცეცხლის კვალი და ამავე ფორმის რამდენიმე სასმისის დაწოდებული ფრაგენტი. როგორც ჩანს, ჭურჭელმა წითელი ფერი მეორეული გამოწვის შედეგად მიიღო.
გარდა თიხის ჭურჭლისა, მელიღელე I–ის ტერიტორიაზე აღმოჩნდა სარდიონის მძივები, ობსიდიანის ისრისპირები. ბრინჯაოს ბეჭდები, ღილები, სამაჯურები, საკიდები, რამდენიმე მახვილის იმიტაცია, თიხის საბეჭდავები მნათობთა სიმბოლური გამოსახულებებით–ჯვარი, სვასტიკა, სპირალი და სხვები. აღმოჩნდა შიშველი ქალის ქანდაკებებიც. შვიდი–ბრინჯაოსი, ორი–თიხის. თიხის ქანდაკებები ჭურჭლის ყურზეა მიძერწილი. ზოგიერთ მათგანს ნიღაბი უკეთია. ერთს ცხვრის თავი აქვს. ქალის ქანდაკებები ნაყოფიერების სიმბოლოდაა მიჩნეული. მელიღელე I–ის ტერიტორიაზე სულ 86 000 სხვადასხვა ნივთი და ნივთის ფრაგმენტია მოპოვებული. მოედნის ცენტრში შემაღლებულ ნაწილში მიწაზე აღმოჩნდა ინკრუსტირებული გამოსახულებები, ისინი შემდეგნაირადაა შესრულებული: მიწაში ამოდებულია სხვადასხვა სიგანის ღარები, რომლებიც შევსებულია ნაცრითა და ცხვრის დამწვარი ძვლით, რამდენიმე შემთხვევაში ღარებში აღმოჩნდა თიხის პატარა სასმისები და თიხის ჭურჭლის ნატეხები. ამგვარი წესით მიღებულია სხვადასხვა ცხოველისა და ფრინველის სტილიზებული დიდი ზომის გამოსახულებები (სიმაღლე 2 მეტრი).
სამლოცველოზე, სავარაუდოდ, საწესო წეს–ჩვეულებები ძირითადად ღვთაება დიდი დედის პატივსაცემად სრულდებოდა. ამას უნდა მოწმობდეს აქ აღმოჩენილი ქალის მრავალრიცხოვანი ქანდაკებები და ისიც,რომ ნივთებს შორის განსაკუთრებით მრავლადაა ბრინჯაოს ბეჭდები, სარდიონის მძვები და ქალის სხვა სამკაული.მასალა ინახება საქართველოს ეროვნული მუზეუმის გურჯაანის ისტორიულ–ეთნოგრაფიულ საცავში.
ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
ბუზეირის გამოქვაბული
ბუზეირის გამოქვაბული (Buzeyir mağarası) — გამოქვაბული აზერბაიჯანში, ლერიკის რაიონში. წარმოადგენს პალეოლითის ხანის პირველ სადგომს თალიშის მთებში.
გამოქვაბული აღმოაჩინა 1985 წლის არქეოლოგიურმა ექსპედიციამ ა. გ. ჯაფაროვის ხელმძვანელობით, ლენქორანის, ლერიკისა და მასალის რაიონებში. გათხრების შედეგად აღმოჩენილი იქნა ქვის ნაკეთობები, რომელიც თავიანთი ტიპით მიეკუთვნებიან პალეოლითის ხანას.
სქოლიო
კატეგორია:აზერბაიჯანის ისტორია კატეგორია:აზერბაიჯანის მღვიმეები
ხაკას-გრანდეს რაიონი
ხაკას-გრანდეს რაიონი (Distrito de Jacas Grande) — რაიონი პერუში, უანუკოს რეგიონის უამალიესის პროვინციაში. მდებარეობს ზღვის დონიდან 3 615 მეტრზე. 2007 წლის მონაცემებით, მოსახლეობა 6 923 ადამიანს შეადგენდა, სიმჭიდროვე 29 ადამიანი კმ²-ზე. ფართობი 236.99 კმ²-ია.
რესურსები ინტერნეტში
კატეგორია:უანუკოს რეგიონის რაიონები კატეგორია:უამალიესის პროვინციის რაიონები
ნოქსის ოლქი (ტეხასი)
ნოქსის ოლქი (Knox County) — ოლქი აშშ-ში, ტეხასის შტატში. ადმინისტრაციული ცენტრი — ქ. ბენჯამინი. შეიქმნა 1858 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
აზერბაიჯან-საუდის არაბეთის ურთიერთობები
აზერბაიჯან-საუდის არაბეთის ურთიერთობები — მოიცავს აზერბაიჯანისა და საუდის არაბეთს შორის ორმხრივ დიპლომატიურ, კულტურულ და ეკონომიკურ ურთიერთობას.
ეკონომიკური ურთიერთობა
ზოგადად, აზერბაიჯანსა და საუდის არაბეთს შორის არსებობს 14 ხელშეკრულება ეკონომიკური ურთიერთობების შემდგომი განვითარებისათვის. დადგენილია, რომ დამატებით 8 ახალი ხელშეკრულება იქნება გაფორმებული პოლიტიკურ, ეკონომიკურ და კულტურულ სფეროებში.
2019 წლის დასაწყისში, აზერბაიჯანის ეკონომიკის სამინისტროს და საუდის არაბეთის გენერალურმა ინვესტიციურმა ორგანომ (SAGIA-მ) დაქვემდებარებული მცირე და საშუალო საწარმოების განვითარების სააგენტომ და საუდის არაბეთის გენერალურმა ინვესტიციურმა ორგანომ (SAGIA-მ) ხელი მოაწერეს ხელშეკრულებას, რომელიც მიზნად ისახავს ინვესტიციების შემდგომი შესაძლებლობების პოვნას. შესაბამისად, აზერბაიჯანის სახელმწიფო საბაჟო კომიტეტის მონაცემების მიხედვით (2018 წ.), აღნიშნულ ხალხთა შორის მთლიანი გარიგება ღირდა 30,9 მილიონი. ამ გარიგებებში აზერბაიჯანულ მხარეს ძირითადად ჰქონდა ანგარიშის დეფიციტი, რადგან მთლიანი სავაჭრო ბრუნვიდან დაახლოებით 24,3 მილიონი განხორციელდა აზერბაიჯანის იმპორტის გამო. უფრო მეტიც, საუდის არაბეთისთვის პრიორიტეტულია აზერბაიჯანის ენერგეტიკის სექტორშიეს ინვესტიცია სოფლის მეურნეობასთან, ტურიზმთან, ტრანსპორტთან ერთად.
სქოლიო
კატეგორია:აზერბაიჯანის დიპლომატიური ურთიერთობები კატეგორია:საუდის არაბეთის დიპლომატიური ურთიერთობები
მაკირა
გეოგრაფია
thumb|250px|left|კუნძულის ტოპოგრაფიული რუკა. მაკირა მდებარეობს სოლომონის არქიპელაგის სამხრეთ-აღმოსავლეთ ნაწილში. ჩრდილო-დასავლეთით მდებარეობს კუნძული გუადალკანალი და მალაიტა, სამხრეთ-დასავლეთით — კუნძული რენელი. უახლესი კონტინენტი — ავსტრალია, მდებარეობს 1750 კმ-ის მანძილზე.
მაკირა — არქიპელაგის ერთ-ერთი დიდი კუნძულია. კუნძულის ხმელეთის ფართობი შეადგენს 3190,5 კმ²-ს. კუნძულის ზედაპირი წარმოადგენს მთიან ქედებს და დიდ ჭაობებს, რომლებშიც ცხოვრობენ ნიანგები. კუნძულის უმაღლესი წერტილი ზღვის დონიდან აღწევს 1250 მეტრს.
მაკირას კუნძულის კლიმატი ტროპიკული და ნოტიოა.
მოსახლეობა
1999 წელს კუნძულის მოსახლეობის რაოდენობა შეადგენს დაახლოებით 10 ათას ადამიანს. ტრადიციულად კუნძულზე ცხოვროპს ოთხი მკვიდრი ტომი: აროსი, ბაურო, კაჰუა და ტავარაფა. მაკირას კუნძულის ყველაზე დიდი დასახლებული პუნქტია — სოფელი კირაკირა. სანაპირო კუნძულებთან შორიახლოს მდებარე კუნძულებთან ერთად მაკირა ქმნის სოლომონის კუნძულების მაკირა-ულავა პროვინციას.
ადგილობრივი მაცხოვრებლები ლაპარაკობენ რამდენიმე მელანეზიურ ენაზე:
ეკონომიკა
ადგილობრივი მოსახლეობის ძირითადი საქმიანობაა — სოფლის მეურნეობა და სატყეო მეურნეობა. კუნძულზე მოქმედებს აეროდრომი.
კულტურა
კუნძულის მოსახლეობა ძირითადად იკვებება ქოქოსის პალმის ნაყოფით, რომელიც იზრდება სანაპირო რაიონებში, ასევე სხვადასხვა ნაყოფებით (უპირატესად იამსი და ტარო). ასევე ამრავლებენ ღორებს, ნადირობენ და თევზაობენ. ძველად ერთ-ერთი ძირითადი ხელსაქმეობა იყო კანოეს წარმოება, ხოლო ფულის როლს თამაშობდა ნიჟარები.
ნათესაობის გაერთიანების ძირითადი ფორმაა ბილატერალური გაფართოებული ოჯახები, რომლებიც ერთიანდებიან პატრიხაზობრივ შთამომავლობით ჯგუფებად, რომელთაგან თითოეულს მეთაურობს ბელადი, რომლის ხელისუფლება შთამომავლობითია. ცხოვრება პატრილოკალურია (ანუ განისაზღვრება მამის ხაზით), შთამომავლობა მიდის მამის ხაზით. შეძლებულ მამაკაცებს შორის გავრცელებულია პოლიგამია.
მოსახლეობა თაყვანს სცემს სხვადასხვა სულებს და ღმერთებს, ასევე წინაპრებს.
სქოლიო
კატეგორია:სოლომონის კუნძულების კუნძულები კატეგორია:წყნარი ოკეანის კუნძულები კატეგორია:ოკეანეთის კუნძულები
ქალაზეივა
რესურსები ინტერნეტში
კატეგორია:ისმაილის რაიონის სოფლები
აკაკი შანიძე (მთა)
აკაკი შანიძე — მთა საქართველოში. მდებარეობს სამტრედიის მუნიციპალიტეტში ზღვის დონიდან 1084 მეტრ სიმაღლეზე. 1964 წლის საბჭოთა ტოპოგრაფიულ რუკაზე ეს მთა ოფიციალურად დაფიქსირებულია, როგორც უსახელო მწვერვალი, ხოლო 2016 წლის 30 ივლისს მას აკადემიკოს აკაკი შანიძის სახელი მიენიჭა.
მდებარეობა
მთა მდებარეობს ე.წ. „კოკოცის“ სერზე, რომელიც წარმოადგენს სამი სხვადასხვა აუზის მდინარის წყალგამყოფს. აღმოსავლეთ ფერდობზე სათავეს იღებს მდინარე რიონის მარცხენა შენაკად ყუმურის მარცხენა შენაკადი და მდინარე რიონის მარცხენა შენაკადი ხევისწყალი. მთის სამხრეთი ფერდობი აგრეთვე მდინარე სუფსის მარჯვენა შენაკად მარდესწყლის სათავეს წარმოადგენს. მთის დასავლეთით 1 კილომეტრში, ჩოხატაურის მუნიციპალიტეტის ტერიტორიაზე ზღვის დონიდან 1204 მეტრზე მდებარეობს მთა საყინულე, ხოლო სამხრეთ-დასავლეთით ზღვის დონიდან 1216 მეტრზე მდებარეობს კოკოცის სერის მთა კოკოცა.
რესურსები ინტერნეტში
კატეგორია:იმერეთის მხარის მთები
პრეზიდენტი-ჟუსელინუ
პრეზიდენტი-ჟუსელინუ (Presidente Juscelino) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 596 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.
2010 წლის მონაცემებით, მოსახლეობა 3 908 ადამიანს შეადგენდა, მოსახლეობის სიმჭიდროვე 5.62 კმ²-ზე. ფართობი 695 882 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ნორკის ბატისტა
ნორკის ელიცა ბატისტა ვილიაროელი (Norkys Yelitza Batista Villarroel; დ. 30 აგვისტო, 1977, კარაკასი, ვენესუელა) — ვენესუელელი მსახიობი, მოდელი და სილამაზის კონკურსის გამარჯვებული.
ადრეული ცხოვრება
ნორკისი დაიბადა ვენესუელის დედაქალაქ კარაკასში, ლუის ბატისტასა და მიგდალის ვილიაროელ ბატისტას ოჯახში. რვა და-ძმასთან ერთად იზრდებოდა კარაკასის ერთ-ერთ ღარიბულ უბანში.
კარიერა
ნორკისის კარიერა სტიდენტობის დროს დაიწყო, როდესაც კარაკასის სიმონ როდრიგესის ეროვნულ ექსპერიმენტულ უნივერსიტეტში სწავლისას, მონაწილეობას იღებდა სატელევიზიო რეკლამებში. ამის შემდეგ, მოდელად დაიწყო მუშაობა ტელეკომპანია RCTV-ზე; მონაწილეობდა ისეთ შოუებში, როგორებიც იყო Gente de la Manaña და Atrevete a Soñar. ამავე არხზე, იყო სატელევიზიო შოუ La Tropa de Vacaciones-ს თანაწამყვანი.
2002 წელს, პირველი როლი მიიღო RCTV-ის ტელენოველაში „ქალწული ხუანა“. 2004 წელს, მთავარი როლი ითამაშა ტელენოველაში „უცნაური ანასტასია“, რომელშიც ის სამ ტყუპს ანსახიერებდა. 2014 წელს გადავიდა ტელეკომპანია Venevisión-ში, სადაც ერთ-ერთი მთავარი როლი შეასრულა ტელენოველაში „ჩემს ყოფილს ვუნდივარ“. მანამდე, 2013 წელს, მთავარი ალქაჯის როლი შეასრულა ამავე ტელეკომპანიის ტელენოველაში „შეშლილი სიყვარული“ (ორიგინალი სახელწოდება De todas maneras Rosa).
ამჟამად, ვენესუელის მასშტაბით მონაწილეობს ტურნეში — მსახიობ ხავიერ მუნიოსთან ერთად, მართავს თეატრალურ სპექტაკლ Orgasmos-ს წარმოდგენებს.
პირადი ცხოვრება
2003 წლის 3 მაისს, ორწლიანი ურთიერთობის შემდეგ, იქორწინა მსახიობსა და მოდელ ლეონარდო ლუტინხერზე. 2006 წლის 20 იანვარს, წყვილს ვაჟი — სებასტიან ლუტინხერ ბატისტა შეეძინა.
სქოლიო
კატეგორია:ვენესუელელი მსახიობები კატეგორია:ვენესუელელი მოდელები კატეგორია:დაბადებული 30 აგვისტო კატეგორია:დაბადებული  1977
ჩრდილოეთ შოტლანდიის მთიანეთი
ჩრდილოეთ შოტლანდიის მთიანეთი (Northern Highlands) — მთიანეთი დიდი ბრიტანეთის ჩრდილოეთ ნაწილში, შოტლანდიაში. ჩრდილოეთ შოტლანდიის მთიანეთი შუა შოტლანდიის დაბლობით გამოყოფილია სამხრეთ შოტლანდიის მაღლობისაგან. ფართობი დაახლოებით 40 ათ. კმ². სიმაღლე 1344 მ (მთა ბენ-ნევისი). აგებულია გრანიტებით, გნაისებით, კრისტალური ფიქლებით, კვარციტებით. ტექტონიკური ქვაბულებით დანაწევრებულია ცალკეულ ზეგნებად და ქედებად. მთის კალთები დანაწევრებულია ხეობებით, დასავლეთით — ფიორდებით. ბევრია მდინარე, ტბა და ჭაობი. შემოსილია მანანიანით, მდელოს ბალახეულით, არყისა და ფიჭვის ტყეებით, განვითარებულია მესაქონლეობა.
რესურსები ინტერნეტში
კატეგორია:გაერთიანებული სამეფოს მთიანეთები კატეგორია:ფიზიოგრაფიული პროვინციები
ანდრეა ტომპსონი
ანდრეა ტომპსონი (დ. 1 იანვარი, 1960) — ამერიკელი მსახიობი, ცნობილია თავისი როლებით სერიალი Falcon Crest, Babylon 5, JAG, 24 და NYPD Blue-ში.
ანდრეა ტომპსონი დაიბადა 1960 წლის 6 იანვარს დეიტონში, ოჰაიოში. როდესაც ის ექვსი წლის იყო, მისი ოჯახი საცხოვრებლად ავსტრალიაში გადავიდა. მან საშუალო სკოლა 16 წლის ასაკში დატოვა სამოგზაუროდ წავიდა, მოგზაურობის შემდეგ, საცხოვრებლად ნიუ-იორკში გადავიდა. მან დაიწყო მოდელირება და მსახიობობა შეისწავლა სტრასბერგის სტუდიაში ჰერბერტ ბერგოოფთან.
სამსახიობა კარიერა
ტომპსონმა დაიწყო თავისი კარიერა, როგორც ხმისეფექტების არტისტმა, ამ საქმიანობას დღესაც აგრძელბს. მისი პირველი მნიშვნელოვანი როლი 1987 წელს შედგა ფილმ Wall Street-ში. 1989 წელს, იგი გადაიღეს საპნის ოპერაში Falcon Crest, როგორც ჯინელ ერიქსონის როლის შემსრულებელი, შოუს ბოლო სეზონში, ასევე ითამაშა ფოტოჟურნალისტი მეგი დუსონი სერიალში Quantum Leap-ში სეზონი 3, ეპიზოდი 2. 1991 წელს მან შეასრულა მედდა ჰელენ კალდუელი კომედიურ ფილმში Delirious-ში. 1993 წელს იგი გადაიღეს სამეცნიერო ფანტასტიკის სერიალ "Babylon 5"-ში,სადაც ანსახიერებდა ტელეპატ Talia Winters. ტომპსონმა სერიალი დატოვა მეორე სეზონის ბოლოს.
ტომპსონი გადავიდა სერიალ JAG– ის სამსახიობო გუნდში.ის რამდენიმე მსახიობთა შორის იყო, ვინც დატოვა შოუ, როდესაც ის NBC– მა გააუქმა სერიალი ერთი სეზონის შემდეგ,. შემდეგ იგი თამაშობდა დეტექტივ ჯილ კირკენდალს კრიმინალური დრამის ოთხივე სეზონში სერიალ NYPD Blue-ში.
ჟურნალისტური კარიერა
ტომპსონმა ჟურნალისტური კარიერისთვის მზადება დაიწყო 1999 წელს, მისი GED- ის სერთიფიკატის მოპოვებით და ერთი წლის განმავლობაში რთული მუშაობით, სტენფორდის უნივერსიტეტის ახალი ამბების სამსახურის ასოცირებულ დირექტორთან და CBS News- ის ვეტერან ჟურნალისტთან ჯეკ ჰუბარდთან. ამ ხნის განმავლობაში, მან ასევე გაიარა სემინარი KGO-TV– ს მხატვრულ რეპორტიორთან უეინ ფრიდმენთან. მან დაიწყო მუშაობა CBS შვილობილი კომპანიის KRQE-ში, ალბუიკერკში, ნიუ – მექსიკო, როგორც ზოგადი დავალების კორესპონდენტი წელიწადში 26,000 აშშ დოლარად.
ტომპსონი შეუერთდა CNN Headline News- ს, როგორც საღამოს ეთერის წამყვანი 2001 წლის ივნისში. მისი პირველი სიტყვები, როგორც წამყვანის იყო: ”გამარჯობა, მე ვარ ანდრეა ტომპსონი, და ჩვენ არ ვცხოვრობთ გამოქვაბულში, ალბათ ეს უკვე იცით”. იმ დროისთვის ჟურნალისტ ანდრეა ტომპსონს მხოლოდ ერთი წლის გამოცდილება ჰქონდა. 1980 წლის ეპოქის ფილმებიდან ტომსონის შიშველმა სურათებმა და ვიდეოკლიპებმაც დაიწყეს ინტერნეტში გავრცელება, რამაც CNN– ს გარკვეული უხერხულობა შეუქმნა. ტომპსონმა CNN-ი დატოვა 2002 წლის მარტში. ამ დროს იყო სპეკულირება, რომ გრძელი დღეები მას ცხრა წლის შვილთან ურთიერთობას უზღუდავდა. 2003 წლის იანვარში მან გააკეთა განცხადება, რომელშიც მითითებულია, რომ მან CNN დატოვა, რადგან იგი არ ეთანხმებოდა CNN-ის სარედაქციო პოლიტიკას.
CNN– ის დატოვების შემდეგ, ის სამუშაოდ წავიდა Court TV– ში,მაყურებელს თავის გადაცემაში  გააცნო NYPD ცისფერი და სასამართლო ექსპერტიზის ფაილების ეპიზოდები, ასევე მოთხრობილი დოკუმენტური სერიის The System– ის შესახებ ინფორმაციები.
სქოლიო
კატეგორია:დაბადებული 1988 კატეგორია:დაბადებული 1 იანვარი კატეგორია:ამერიკელი მსახიობები
არაპუანი
არაპუანი (Arapuã) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 690 მეტრზე. მიეკუთვნება ჩრდილო-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ ივაიპორანის შემადგენლობაში.
2010 წლის მონაცემებით, მოსახლეობა 3 561 ადამიანს შეადგენდა, მოსახლეობის სიმჭიდროვე 16.38 კმ²-ზე. ფართობი 217 371 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ალექსანდრ ფილიმონოვი
ალექსანდრ ფილიმონოვი (Алекса́ндр Филимо́нов დ. 1866 — გ. 1948) — რუსი სამხედრო მოღვაწე, გენერალი,
ბიოგრაფია
1908 წლიდან იყო ყუბანის კაზაკთა ჯარების ატამანი. 1912 წლის დეკემბრიდან იყო პოლკოვნიკი. 1917 წლის აპრილ-ოქტომბრის პერიოდში იყო ყუბანის სამხედრო მთავრობის თავმჯდომარე. 1918 წლის ნოემბრიდან გენერალ-მაიორი. 1919 წლის ბოლოს ანტონ დენიკინთან უთანხმოების გამო დატოვა ყუბანის კაზაკთა ჯარების ატამანობა. 1919 წლის დეკემბრიდან წავიდა ემიგრაციაში.
რესურსები ინტერნეტში
კატეგორია:დაბადებული 1866 კატეგორია:გარდაცვლილი 1948 კატეგორია:რუსი სამხედრო მოღვაწეები კატეგორია:რუსეთის იმპერიის გენერალ-მაიორები
ბალტინავის მხარე
ბალტინავის მხარე (Baltinavas novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის აღმოსავლეთ ნაწილში, ლატგალიის რეგიონში.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას ბალვის რაიონის ნაწილისაგან.
ეროვნული შემადგენლობა
ბალტინავის მხარის ეროვნული შემადგენლობა 2010 წლის 1 იანვრის მდგომარეობით ასე გამოიყურება :
სქოლიო
კატეგორია:ლატვიის მხარეები
GameSpot
GameSpot — ვებსაიტი, რომელიც აქვეყნებს სიახლეებსა და რეცენზიებს ვიდეო თამაშების შესახებ. საიტი გაიხსნა 1996 წლის 1 მაისს პიტ დიმერის, ვინს ბროუდისა და ჯონ ეპსტაინის მიერ. იგი შეძენილი იქნა ვებ-საიტ ZDNet-ის მიერ, ხოლო მოგვიანებით ბრენდი შეიძინა CNET-მა. 2008 წლიდან საიტის მფლობელი არის CBS Interactive.
გარდა იმისა რომ ინფორმაციას თამაშების შესახებ აქვეყნებს GameSpot-ის პერსონალი, საიტი ჩვეულებრივ მომხმარებელს აძლევს იმის საშუალებას, რომ დაწერონ საკუთარი მიმოხილვები, ბლოგები და დააკომენტარონ საიტის ფორუმში. 2009 წლის სექტემბერს GameSpot-მა დაიწყო iPhone, Android-სა მობილური თამაშების კატეგორიზაცია.
GameSpot-ის მთავარ გვერდზე განთავსებულია უახლოესი ცნობები, მიმოხილვები და Nintendo (Wii U და Nintendo 3DS), Xbox (Xbox 360 Xbox One), PlayStation-სა  (PlayStation 3 PlayStation 4) და PC პლატფრომების  პორტალები.
ისტორია
საიტი დაარსებული იქნა პიტ დიმერის, ვინს ბროუდისა და ჯონ ეპსტაინის მიერ სან-ფრანცისკოში. თავდაპირველად, GameSpot ფოკუსირებული იყო ექსკლუზიურად PC-თამაშებზე. მისი შვილობილი საიტი VideoGameSpot.com გაეშვა 1996 წლის დეკემბერში, რათა აეთვისებინა კონსოლის თამაშები. 1997 წელს VideoGameSpot.com, გარკვეული პერიოდით, შეეცვალა სახელი და დაერქვა VideoGames.com, თუმცა 1998 წელს PC სა და კონსოლის სექციები გაერთიანდა GameSpot.com-ში.
2005 წლის ოქტომბერს GameSpot-მა მიიღო ახალი დიზაინი, მსგავსი TV.com-ისა, რომელიც, დღესდღეობით ითვლება GameSpot-ის დაძმობილებულ საიტად.